ડાર્ક લિપસ્ટિક અત્યારે બહુ ટ્રેન્ડમાં છે એમ જણાવતાં બ્યુટિશ્યન હીર કોટક કહે છે, ‘ડાર્ક લિપસ્ટિકમાં મેકઅપ બહુ મહત્વનો ભાગ ભજવે છે. એમાં તમારે એવો મેકઅપ કરવો જેનાથી તમારા માત્ર હોઠ હાઇલાઇટ થાય. આખા ફેસ પર સૌથી પહેલાં કન્સીલર અને પ્રાઇમર લગાડવું. એ રીતે લગાડવું જેનાથી તમારો આખો ફેસ સ્પૉટલેસ લાગે. ફેસને જ્યારે કન્સીલ કરો ત્યારે સાથે-સાથે હોઠને પણ કરવું, બન્ને લિપના આઉટલાઇનને પણ કન્સીલ કરવું. કન્સીલર લગાવ્યા પછી લૂઝ પાઉડરથી એને સેટ કરવું. ડાર્ક લિપસ્ટિકમાં લિપ-લાઇનર બહુ મહત્વનો ભાગ ભજવે છે. હોઠને કન્સીલ કર્યા પછી લિપ-લાઇનરથી હોઠની આઉટલાઇનને શાર્પ કરો. આ લિપ-લાઇનરનો શેડ તમારી ડાર્ક લિપસ્ટિક કરતાં એક શેડ ડાર્ક અથવા એ જ શેડનો પસંદ કરવો. હોઠની વચ્ચે કિનારીથી લિપને આઉટલાઇન આપવાનું ચાલુ કરવું અને હોઠની આખી કિનારી પર આઉટલાઇન કરવી. જેના હોઠ પાતળા હોય તેને નૅચરલ જે લિપ-લાઇનર છે એની જરાક બહારની તરફ લગાડવું જેનાથી લિપ જાડા લાગશે. જેના લિપ મોટા હોય તેને નૅચરલ લિપ-લાઇનર પર લગાડવું અથવા જરાક લિપ-લાઇનરની અંદરથી લગાડવું. આનાથી હોઠનો સારો ઉઠાવ આવશે.’